اللجان الالكترونيه

اللجان الإلكترونيه او الذباب الإلكترونى هو مصطلح استخدم لوصف الحسابات الآليه المبرمجه على مواقع التواصل الاجتماعى واللى بتعمل على التلاعب بالرأى العام.

اللجان الإلكترونيه فى العاده بيكون الهدف منها هدف سياسى بحت، و اللجان الإلكترونيه بتكون اتحاد بين مجموعه من الاشخاص او مجموعه من المنظمات الإلكترونيه بتشتغل على توجيه و تغيير اتجاه الرأى العام لفكر معين سواء كان فكر او معتقد منافى للحقيقه او معاها. و اللجنه إلكترونيه بتعتبر واحد ادوات حروب الإنترنت. و مع ازدهار عصر الشبكات الاجتماعيه، مجموعات ذباب إلكترونى بدت تشتغل علشان إنشاء عدد كبير من الحسابات على مواقع التواصل الاجتماعى الشهيره لتغيير مفهوم الناس حولين قضيه معينه و لتوهم الناس ان فيه عدد كبير مؤيد او معارض لفكره معينه.

 طريقة العمل 
اللجان الإلكترونيه بتعمل على نشر منشور او تغريدة معينه وده بهدف التاثير فى الرأى العام او جلب الانتباه والنظر إلى فكره معينه مقابل تهميش اخرى قد تكون ذات اهمية. تعتمد حسابات البوت على اكواد برمجيه بتكون سهله في بعض الاحيان فيما تزداد صعوبه حسب نوع المهمه اللى بتتكلف بيها.

يدير الذباب الإلكترونى روبوت الويب اللى بيقوم بمهام متكرره وتلقائيه عبر برمجه تنتهى لوضع عمليات اعجاب واعادة تغريد وتعليق على تغريدات وحسابات بعينها فى نمط من النشر الغزير يؤدى لنشر هاشتاجات بيخليها تنافس فى قوائم الترند العالميه او تتصدر الترند فى الدول المستهدفه.

 لينكات برانيه 

 مصادر 

تصنيف:التلاعب و الدعايه على الانترنت
تصنيف:اعلام اجتماعى
تصنيف:بوتات
تصنيف:تاثير اجتماعى و سياسى
تصنيف:خدمات الشبكات الاجتماعيه
تصنيف:سياسة الشرق الاوسط
تصنيف:سياسه فى الوطن العربى
تصنيف:علاقات عامه
تصنيف:قضايا الاعلام
تصنيف:معالجة المعلومات الاجتماعيه